**Miro Kovač** (Split, 20. rujna 1968.) hrvatski je povjesničar, diplomat i i političar koji obnaša dužnost ministra vanjskih poslova Republike Hrvatske u vladi premijera Tihomira Oreškovića od 22. siječnja 2016. godine. Član je HDZ-a.

Životopis
---------

Miro Kovač rođen je 20. rujna 1968. u Splitu kao najstarije od četvero djece. Započinje studij na sveučilištu u Zagrebu, a studij završava na pariškom sveučilištu "Sorbonne Nouvelle", gdje je obranio magisterij na temu o nacionalnim i europskim politikama članicama Europske unije, kao i doktorat iz povijesti o međunarodnim odnosima s tezom o ulozi Francuske u stvaranju Kraljevine Jugoslavije.

Politička karijera
------------------

U 1995. Kovač počinje raditi u uredu predsjednika RH, u odjeljenju za informiranje gdje ostaje do 1999. kada postaje asistent savjetnika za Euroatlanske integracije. Diplomatsku karijeru započinje 2001. kao savjetnik u hrvatskom veleposlanstvu u Bruxellesu. U 2003. Kovač postaje ministar savjetnik u veleposlanstvu RH u Parizu. Kada je HDZ pobjedio na parlamentarnim izborima 2003. Kovač obnaša dužnost pomoćnika ministra vanjskih poslova, a 2005. postaje šef Diplomatskog protokola u Ministarstvu vanjskih poslova. Postavljen je za veleposlanika u Ministarstvu vanjskih poslova 2006. a veleposlanik RH u Njemačkoj postaje 2008. Kovač obnaša dužnost međunarodnog tajnika HDZ-a od 2014. 
Nakon što mu je istekao veleposlanički mandat u Njemačkoj, predložen je za veleposlanika Poljske, što odbija i vraća se u Hrvatsku, kako bi pomogao HDZ–u na budućim predsjedničkim i parlamentarnim izborima. Tijekom predsjedničkih izbora 2014. bio je šef kampanje predsjednice Kolinde Grabar-Kitarović.

Privatni život
--------------

Oženjen je i otac je troje djece. Aktivno govori engleski, njemački i francuski.

Publikacije
-----------

* "La France, La création du royaume »Yougoslave« et la question Croate, 1914-1929", Bern, Berlin, Bruxelles, Frankfurt a. M. New York, Oxford, Vienna: Peter Lang, 2001. str. 398.
* "Raspadanje Austro-Ugarske i rađanje Kraljevine SHS u svjetlu francuske politike (od listopada do prosinca 1918.)", Časopis za suvremenu povijest, nr. 1, 2003. str. 141-172.
* "Francuska i hrvatsko pitanje, 1914.-1929.", Zagreb: Dom i svijet, 2005. str. 363
* "La Croatie et l'Union Européenne, 1990-2004", in: Lukić, Renéo, La politique étrangère de la Croatie de son indépendance à nos jours, 1991-2006, Laval: Presses universitaires de l'Université de Laval, 2006, str. 316

Izvori
------

1. ↑
2. ↑  „Archive copy". Arhivirano iz originala na datum 2016-02-16. Pristupljeno 2016-06-16.
3. ↑
4. ↑
5. ↑  „Archive copy". Arhivirano iz originala na datum 2017-05-10. Pristupljeno 2016-06-16.

| * p
* r
* u
Sastav 13. Vlade Republike Hrvatske |
| --- |
| od 22. siječnja 2016. |
| Predsjednik | Tihomir Orešković |
| Prvi potpredsjednik | Tomislav Karamarko (HDZ) |
| Potpredsjednik | Božo Petrov (MOST) |
| Ministri | 
* Zdravko Marić
* Josip Buljević
* Miro Kovač
* Vlaho Orepić
* Ante Šprlje
* Dubravka Jurlina Alibegović
* Tomislav Panenić
* Tomislav Tolušić
* Darko Horvat
* Nada Šikić
* Oleg Butković
* Davor Romić
* Anton Kliman
* Slaven Dobrović
* Lovro Kuščević
* Mijo Crnoja
* Bernardica Juretić
* Dario Nakić
* Predrag Šustar
* Zlatko Hasanbegović
* Tomo Medved

 |
| Glavni tajnik | - |